23.2.2023
RO
Jurnalul Oficial al Uniunii Europene
L 58/627
COMISIE TITLUL 05 — DEZVOLTARE REGIONALĂ ȘI COEZIUNE
CAPITOLUL 05 04 — SPRIJIN PENTRU COMUNITATEA CIPRIOTĂ TURCĂ (continuare)
05 04 01
(continuare) Comentarii Acest credit este destinat să acopere continuarea acordării de ajutor în temeiul Regulamentului (CE) nr.
389/2006 pentru a facilita reunificarea Ciprului, prin încurajarea dezvoltării economice a comunității cipriote turce, punându-se accentul în special pe integrarea economică a insulei și pe îmbunătățirea contactelor dintre cele două comunități și cu Uniunea, precum și pe pregătirea în vederea aplicării acquis-ului Uniunii.
Sprijinul este acordat în domeniile menționate în regulament și include, în special, promovarea dezvoltării sociale și economice, dezvoltarea și restructurarea infrastructurii, reconcilierea, măsurile pentru instaurarea unui climat de încredere și sprijin pentru societatea civilă, precum și apropierea comunității cipriote turce de Uniune, inclusiv acordarea de burse pentru studenții ciprioți turci.
De asemenea, instrumentul TAIEX este utilizat pentru elaborarea de texte legislative, astfel încât acestea să fie aplicabile în momentul intrării în vigoare a unei soluții globale a problemei cipriote, precum și pentru pregătirea acquis-ului Uniunii imediat după încheierea unei înțelegeri politice privind reunificarea.
Creditele vor permite, în special, continuarea sprijinului financiar din partea Uniunii pentru a facilita intensificarea activității Comisiei pentru persoane dispărute, în vederea îndeplinirii obiectivelor planului său strategic privind identificarea mai rapidă a persoanelor dispărute, precum și aplicarea deciziilor Comisiei tehnice bicomunitare pentru patrimoniul cultural, care ar trebui să includă proiecte ale minorităților.
Acest credit urmează să fie utilizat, inter alia, pentru sprijinirea rezultatelor obținute datorită lucrărilor, furnizării de bunuri și granturilor finanțate din alocările anterioare.
În plus, se pot utiliza în continuare schemele de grant destinate unei game largi de beneficiari din rândul operatorilor economici și al societății civile (organizații neguvernamentale, studenți și profesori, școli, agricultori, sate mici și entități din sectorul privat).
Aceste activități vizează dezvoltarea socioeconomică și sunt determinate de perspectiva reunificării.
Ar trebui să se acorde prioritate, în măsura posibilităților, proiectelor de reconciliere care creează punți între cele două comunități și care instaurează încrederea.
Aceste măsuri subliniază dorința puternică și angajamentul Uniunii privind soluționarea problemei Ciprului și reunificarea.
05 04 99
Finalizarea programelor și activităților anterioare Comentarii Creditele de la acest articol sunt destinate să acopere plățile aferente angajamentelor restante din anii precedenți.
05 04 99 01
Finalizarea sprijinului financiar anterior pentru încurajarea dezvoltării economice a comunității cipriote turce (înainte de 2021) Cifre (Credite diferențiate) Credite 2023 Angajamente
p.m.
Credite 2022 Plăți
25 000 000
Angajamente
p.m.
Execuție 2021 Plăți
30 000 000
Angajamente
Plăți
0,—
34 400 000,—